stanford-oval/wikipedia huggingface dataset:
Cream (täsmennyssivu)

Cream voi tarkoittaa seuraavia:
Cream, brittiläinen rockyhtye
"Cream", Princen kappale
Cream (japanilainen ryhmä), japanilainen hip-hop -ryhmä
Cream (muusikko), eteläkorealainen muusikko
The Cream, John Lee Hookerin albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cream”, voi hakea sivunnimihaulla, laajalla sivunnimihaulla tai tekstihaulla.
Jalkapallon Mestaruussarjan kausi 1973

| Mestaruussarjan kausi 1973 |
| --- | --- |
Joukkueiden määrä:  12
Ajankohta:  29. huhtikuuta− 30. syyskuuta
Mestari:  HJK 4. Mestaruussarjan mestaruus 11. Suomen mestaruus
Toinen sija:  KPV
Kolmas sija:  Reipas
Pudonneet joukkueet:  Ponnistus TaPa
Ottelut:  132
Maalit:  368 (2,79 per ottelu)
Paras maalintekijä:  Hannu Lamberg (13)
Suurin kotivoitto:  Reipas−TaPa 6−0 (29. huhtikuuta)
Suurin vierasvoitto:  TaPa−KPV 0−5 (6. toukokuuta)
Eniten maaleja ottelussa:  KuPS−I-Kissat 7−2 (22. heinäkuuta) TPS−Ponnistus 6−3 (12. syyskuuta)
Suurin yleisömäärä:  7 326 HJK−KuPS 1−0 (29. heinäkuuta)
Alin yleisömäärä:  104 TaPa−MP 1−5 (30. syyskuuta)
Kokonainen yleisömäärä:  312 493
Yleisökeskiarvo:  2 367
Alempi sarjataso:  I divisioona
  ← 1972 :  1974 → 
Jalkapallon Mestaruussarjan kausi 1973 oli vuonna 1930 perustetun Mestaruussarjan 42. kausi. Kaudella 1973 Mestaruussarja pelattiin 12 joukkueen kaksinkertaisena sarjana. Putoavien joukkueiden määrää vähennettiin kaudelle 1973 yhdellä, ja Mestaruussarjan alapuolelle perustettiin uusi 12 joukkueen I divisioona.
Mestaruussarjan ja Suomen mestaruuden voitti HJK, joka varmisti 11. mestaruutensa toiseksi viimeisellä kierroksella, kun se voitti 23. syyskuuta Markku Peltoniemen maalilla TPS:n 1–0. Viimeisiksi sijoittuneet Ponnistus ja TaPa putosivat I divisioonaan.
Mestaruussarjan maalikuninkuuden kaudella 1973 voitti KPV:n Hannu Lamberg 13 maalilla. Palloliitto valitsi vuoden 1973 jalkapalloilijaksi Mestaruussarjassa pelanneen KPT:n keskikenttäpelaaja Jouko Suomalaisen. Mestaruussarjan yleisömäärä kaudella 1973 oli yhteensä 312 493 henkeä eli keskimäärin 2 367 katsojaa ottelua kohti. Kauden suurin yleisömäärä nähtiin 29. heinäkuuta Olympiastadionilla pelatussa ottelussa HJK–KuPS, kun ottelua saapui seuraamaan 7 326 katsojaa.
TPS hävisi kaudella 1973–74 Euroopan Cupin ensimmäisen kierroksen otteluparinsa skotlantilaiselle Celticille yhteismaalein 1–9. Reipas hävisi Cup-voittajien cupin ensimmäisen kierroksen otteluparinsa ranskalaiselle Lyonille yhteismaalein 0–2. MP hävisi UEFA Cupin ensimmäisen kierroksen otteluparinsa itäsaksalaiselle Carl Zeiss Jenalle yhteismaalein 0–6.
Joukkueet

Mestaruussarjaan osallistui 12 joukkuetta, joista yhdeksän kaudelta 1972 ja kolme nousijaa kauden 1972 II divisioonasta. II divisioonan Itälohkon voittaja Ponnistus, Länsilohkon voittaja I-Kissat ja Pohjoislohkon voittaja OTP nousivat suoraan. Nousijajoukkueet korvasivat edellisellä kaudella viimeisiksi jääneet HIFK:n, VPS:n ja Hakan.
| Joukkue | Kaupunki | Päävalmentaja |
| --- | --- | --- |
| Helsingin Jalkapalloklubi (HJK) | Helsinki |  Kai Pahlman |
| Helsingin Ponnistus (Ponnistus) | Helsinki |  Jorma Kärkkäinen |
| Ilves-Kissat (I-Kissat) | Tampere |  Arto Lehtiö |
| Kokkolan Pallo-Veikot (KPV) | Kokkola |  Olli Peltoniemi |
| Kuopion Palloseura (KuPS) | Kuopio |  Martti Räsänen |
| Kuopion Pallotoverit (KPT) | Kuopio |  Gunnar Boman |
| Lahden Reipas (Reipas) | Lahti |  Keijo Voutilainen |
| Mikkelin Palloilijat (MP) | Mikkeli |  Raimo Marttinen |
| Oulun Työväen Palloilijat (OTP) | Oulu |  Seppo Kilponen |
| Palloseura Lahti-69 (Lahti-69) | Lahti |  Rauno Kestilä |
| Tampellan Palloilijat (TaPa) | Tampere |  Pentti Mäenpää |
| Turun Palloseura (TPS) | Turku |  Manuel Gerpe |
Sarjataulukko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | HJK (M)  | 22 | 14 | 5 | 3 | 36 | 21 | +15 | 33  |
| 2 | KPV  | 22 | 12 | 7 | 3 | 42 | 17 | +25 | 31  |
| 3 | Reipas  | 22 | 13 | 4 | 5 | 39 | 15 | +24 | 30  |
| 4 | KuPS | 22 | 10 | 6 | 6 | 34 | 22 | +12 | 26  |
| 5 | OTP | 22 | 9 | 8 | 5 | 29 | 30 | −1 | 26  |
| 6 | KPT | 22 | 9 | 7 | 6 | 36 | 24 | +12 | 25  |
| 7 | MP | 22 | 6 | 7 | 9 | 23 | 24 | −1 | 19  |
| 8 | Lahti-69 | 22 | 7 | 4 | 11 | 31 | 38 | −7 | 18  |
| 9 | TPS | 22 | 5 | 7 | 10 | 23 | 32 | −9 | 17  |
| 10 | I-Kissat | 22 | 5 | 7 | 10 | 25 | 46 | −21 | 17  |
| 11 | Ponnistus (P) | 22 | 3 | 7 | 12 | 20 | 44 | −24 | 13  |
| 12 | TaPa (P) | 22 | 2 | 5 | 15 | 20 | 55 | −35 | 9  |
Lähde: Jalkapallokirja 1974
(M) = Suomen mestari; (P) = Putoaja
↑  HJK pääsi kauden 1974–75 Euroopan Cupiin.
↑  KPV pääsi kauden 1974–75 UEFA Cupiin.
↑  Reipas pääsi Suomen Cupin 1973 voittajana kauden 1974–75 Cup-voittajien cupiin.
Tulokset

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| Koti \ Vieras1 | HJK | KPV | REI | KuPS | OTP | KPT | MP | L69 | TPS | I-K | PON | TaPa |
| HJK  |   | 0–0  | 2–1  | 1–0  | 2–2  | 2–2  | 2–0  | 3–2  | 1–0  | 3–1  | 2–0  | 2–0 |
| KPV  | 1–1  |   | 3–2  | 2–1  | 5–1  | 2–0  | 2–0  | 1–0  | 0–0  | 3–0  | 2–0  | 3–1 |
| Reipas  | 0–1  | 1–0  |   | 1–1  | 4–0  | 1–0  | 3–0  | 0–1  | 2–0  | 2–0  | 1–0  | 6–0 |
| KuPS  | 0–1  | 1–1  | 1–0  |   | 0–0  | 1–0  | 2–3  | 1–3  | 2–0  | 7–2  | 3–1  | 1–0 |
| OTP  | 1–0  | 1–0  | 0–0  | 0–0  |   | 3–2  | 0–0  | 3–1  | 0–3  | 5–1  | 2–1  | 3–0 |
| KPT  | 3–0  | 0–0  | 0–2  | 2–2  | 5–0  |   | 0–0  | 3–0  | 1–0  | 0–2  | 0–0  | 1–1 |
| MP  | 1–2  | 0–0  | 1–3  | 1–1  | 1–1  | 0–1  |   | 2–0  | 0–0  | 1–1  | 2–1  | 3–1 |
| Lahti-69  | 4–3  | 1–3  | 2–2  | 1–2  | 0–2  | 1–4  | 0–1  |   | 1–1  | 2–3  | 0–0  | 3–2 |
| TPS  | 1–2  | 1–4  | 2–4  | 2–1  | 0–0  | 1–2  | 1–0  | 0–1  |   | 0–0  | 6–3  | 1–0 |
| I-Kissat  | 0–2  | 3–2  | 0–2  | 0–4  | 1–1  | 1–2  | 1–0  | 0–3  | 3–3  |   | 1–1  | 1–1 |
| Ponnistus  | 0–2  | 3–3  | 1–1  | 1–2  | 2–3  | 2–5  | 1–4  | 2–2  | 4–0  | 1–1  |   | 4–2 |
| TaPa  | 2–2  | 0–5  | 0–1  | 2–1  | 2–1  | 3–3  | 1–5  | 0–3  | 1–1  | 1–3  | 0–2  |   |
Lähde: Jalkapallokirja 1974
1 Kotijoukkue vasemmanpuoleisessa sarakkeessa.
Värit: Sininen = kotivoitto; Keltainen = tasapeli; Punainen = vierasvoitto.
Tilastot > Maalintekijät

|  | Pelaaja | Joukkue | M |
| --- | --- | --- | --- |
| 1 |  Hannu Lamberg | KPV | 13 |
| 2 |  Ossi Loikkanen | KuPS | 12 |
| 2 |  Erkki Vihtilä | I-Kissat | 12 |
| 4 |  Kari Myllyniemi | Ponnistus | 10 |
| 4 |  Miikka Toivola | HJK | 10 |
| 6 |  Arvo Lamberg | KPV | 9 |
| 7 |  Erkki Salo | Ponnistus | 8 |
| 8 |  Tapani Hämäläinen | KPT | 7 |
| 8 |  Markku Kilponen | OTP | 7 |
| 8 |  Raimo Saviomaa | Lahti-69 | 7 |
| 8 |  Raimo Sorvisto | KPV | 7 |
| 8 |  Markku Viro | HJK | 7 |
Lähde: Jalkapallokirja 1974
Tilastot > Yleisömäärät

|  | Joukkue | O | Yht>  | Ka>  |
| --- | --- | --- | --- | --- |
| 1 | HJK | 11 | 41 587 | 3 781 |
| 2 | OTP | 11 | 40 554 | 3 687 |
| 3 | Reipas | 11 | 30 238 | 2 749 |
| 4 | KPV | 11 | 30 023 | 2 729 |
| 5 | KPT | 11 | 29 664 | 2 697 |
| 6 | KuPS | 11 | 28 683 | 2 608 |
| 7 | TPS | 11 | 26 335 | 2 394 |
| 8 | MP | 11 | 25 606 | 2 328 |
| 9 | Ponnistus | 11 | 24 158 | 2 196 |
| 10 | Lahti-69 | 11 | 14 299 | 1 300 |
| 11 | I-Kissat | 11 | 12 580 | 1 144 |
| 12 | TaPa | 11 | 8 766 | 797 |
|  | Yhteensä | 132 | 312 493 | 2 367 |
Lähde: Jalkapallokirja 1974
Suomen mestarit

| # | Pelaaja | O | M |
| --- | --- | --- | --- |
| 13 |  Pertti Alaja (mv) | 19 | 0 |
| 2 |  Hannu Kautiainen | 22 | 0 |
| 3 |  Ari Ojala | 22 | 1 |
| 4 |  Jorma Virtanen | 22 | 1 |
| 5 |  Henry Forssell | 22 | 4 |
| 6 |  Juha Dahllund | 14 | 1 |
| 7 |  Markku Peltoniemi | 19 | 3 |
| 8 |  Markku Viro | 22 | 7 |
| 9 |  Heikki Suhonen | 22 | 6 |
| 10 |  Hannu Hämäläinen | 21 | 2 |
| 11 |  Miikka Toivola | 22 | 10 |
| 12 |  Timo Rahja | 11 | 0 |
| 14 |  Tryggve Wahlbäck | 12 | 1 |
| 16 |  Hannu Bäckman | 11 | 0 |
Lähteet: Jalkapallokirja 1981; Pelimiehet. Suomen jalkapallon pelaajatilastot 1930–2006; Helsingin Sanomat
Kauden aikana joukkueessa pelasivat myös #1 Paavo Heinonen (mv, 3/0), #15 Östen Brännäs (2/0), #17 Christer Bengts (4/0) ja #18 Rauli Kangasluoma (2/0).
Eurocupit > Euroopan Cup

1. kierros
Celtic voitti yhteismaalein 9–1.
Eurocupit > Cup-voittajien cup

1. kierros
Lyon voitti yhteismaalein 2–0.
Eurocupit > UEFA Cup

1. kierros
Carl Zeiss Jena voitti yhteismaalein 6–0.
Creation (vuoden 2009 elokuva)

| Creation |
| --- | --- |

Ohjaaja:  Jon Amiel
Käsikirjoittaja:  John Collee
Tuottaja:  Jeremy Thomas
Säveltäjä:  Christopher Young
Kuvaaja:  Jess Hall
Leikkaaja:  Melanie Oliver
Pääosat:   Paul Bettany  Jennifer Connelly  Jeremy Northam  Toby Jones  Benedict Cumberbatch 
Valmistustiedot
Valmistusmaa:  Iso-Britannia
Tuotantoyhtiö:   BBC Films  Recorded Picture Comppany  Film Council 
Levittäjä:  Icon Productions Netflix
Ensi-ilta:  25. lokakuuta 2009 (Iso-Britannia)
Kesto:  108 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Creation on Jon Amielin ohjaama ja vuonna 2009 ilmestynyt brittiläinen elämäkertaelokuva, joka kertoo Charles Darwinista. Sen pääosia esittävät tosielämän aviopari Paul Bettany ja Jennifer Connelly Charles ja Emma Darwinina. John Collee laati elokuvan käsikirjoituksen Randal Keynesin Darwin-elämäkerran Annie’s Box pohjalta. Creationin maailmanensi-ilta oli 10. syyskuuta 2009 Toronton elokuvajuhlilla, missä se valittiin avajaisillan gaalanäytöksen elokuvaksi. Ei-kanadalainen elokuva ei ollut saanut kyseistä kunniaa sitten vuoden 1996.
Syyskuussa 2009 tuottaja Jeremy Thomas kertoi elokuvan saaneen levityssopimuksia ympäri maailmaa, mutta ei Yhdysvalloissa. Hänen mukaansa uskonto sanelee Yhdysvalloissa elämää yhä, lukuun ottamatta New Yorkia ja Los Angelesia.
Diabetesliitto

| Suomen Diabetesliitto ry |
| --- | --- |

Perustettu:  1948
Toimiala:  kansanterveys- ja potilasjärjestö
Kotipaikka:  Tampere
Toiminta-alue:  valtakunnallinen
Puheenjohtaja:  Tommi Vasankari
Aiheesta muualla
Sivusto
Infobox OKNimi-testi OK: 
Suomen Diabetesliitto ry on kansanterveys- ja potilasjärjestö, joka toimii diabeteksen ja siihen liittyvien lisäsairauksien ehkäisemiseksi sekä näiden hoidon kehittämiseksi.
Diabetesliitto on valtakunnallinen keskusjärjestö, johon kuuluu yli sata paikallista diabetesyhdistystä, kolme valtakunnallista yhdistystä ja neljä ammatillista diabetesyhdistystä.  Diabetesliiton jäsenjärjestöissä on yhteensä noin 53 000 jäsentä.
Diabetesliitto on SOSTEn jäsenjärjestö.
Diabeetikoiden järjestötoiminta Suomessa alkoi vuonna 1948, jolloin perustettiin ensimmäinen Sokeritautisten Yhdistys Helsingissä. Vuonna 1955 kuusi yhdistystä perusti valtakunnallisen Sokeritautisten Liiton. Vuonna 1957 järjestön nimi muutettiin Sokeritautiliitoksi. Vuonna 1975 nimeksi vaihdettiin Suomen Diabetesliitto.
Diabetesliitto julkaisee Diabetes-lehteä, Diabetes ja lääkäri -lehteä sekä nuorten Inspis-verkkolehteä. Lisäksi järjestö tuottaa erilaisia opasaineistoja diabeetikoille, heidän läheisilleen ja ammattilaisille.
Aiheesta muualla

Diabetesliiton verkkosivut
Diana Tenkorang

| Diana Tenkorang> Henkilötiedot |
| --- | --- |
Syntynyt: 1989 (ikä 34–35) Ghana
Ammatti:  näyttelijä
Aiheesta muualla
IMDb 
Elonet
Diana Tenkorang (s. 1989) on suomalainen näyttelijä. Hän on kotoisin Ghanasta, josta Tenkorang muutti vanhempiensa kanssa Ouluun kuusivuotiaana. Hän on opiskellut Teatterikorkeakoulussa vuodesta 2012 lähtien ja esiintynyt Ylioppilasteatterissa ja Suomen kansallisteatterissa.
Filmografia

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2016 | Pahan kukat | Alma |
Televisio
| Vuosi | Sarja | Rooli |
| 2017 | Syke | Fumbe |
| 2017 | Rakkaus ja laki | Belt |
| 2018 | Tarinanmetsästäjät | useita |
| 2018 | HasBeen | Tintti |
Dave Schultz

David Schultz tai Dave Schultz -nimisiä henkilöitä ovat muun muassa:
Dave Schultz, henkirikoksen uhrina kuollut yhdysvaltalainen painija ja olympiavoittaja
Dave Schultz, kanadalainen jääkiekkoilija ja jääkiekkovalmentaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dave Schultz”, voi hakea sivunnimihaulla, laajalla sivunnimihaulla tai tekstihaulla.
Debemur Morti Productions

| Debemur Morti Productions |
| --- | --- |
Perustettu:  2003
Perustajat:  Void
Tilanne:  toiminnassa
Jakelijat:  Eitrin Editions
Tyylilajit:  black metal
Kotimaa:  Ranska
Sijainti:  Faremoutiers
Kotisivu
Infobox OKNimi-testi OK: 
Debemur Morti Productions on ranskalainen levy-yhtiö, joka on perustettu vuonna 2003. Se keskittyy black metal -musiikin julkaisemiseen.
Yhtyeet

Archgoat
Behexen
Blut Aus Nord
Infestus
Manetheren
Monolithe
October Falls
Nunfuckritual
Porta Nigra
Setherial
Slidhr
Wallachia
Yhtyeet > Entiset yhtyeet

Arckanum
Celestial Bloodshed
Haemoth
Hell Militia
Horna
Krohm
Leviathan
Tenebrae In Perpetuum
Verivala
Xasthur
Aiheesta muualla

Levy-yhtiön kotisivu (Arkistoitu – Internet Archive)
Debemur Morti Productions metal-archives.com -sivustolla
Debby Boone

Debby Boone vuonna 1997.
Deborah Ann "Debby" Boone (s. 22. syyskuuta 1956) on yhdysvaltalainen laulaja. Hänet muistetaan parhaiten hitistä "You Light Up My Life" (1977), joka vietti kymmenen viikkoa Billboard Hot 100 -listan kärjessä ja toi esittäjälleen "parhaan tulokkaan" Grammy-palkinnon.
Boone syntyi Hackensackissa, New Jerseyssä, kuuluisan muusikko Pat Boonen ja Shirley Lee Foney Boonen tyttäreksi. Hän nousi teini-ikäisenä yhdessä sisartensa kanssa listoille yhtyenimellä "The Boones". Hän aloitti soolouransa singlellä "You Light Up My Life".
Boone oli 1970-luvun lopussa ja 1980-luvun alussa listoilla useilla countryjulkaisuillaan. Hän tulkitsi muiden ohella Connie Francisin lauluja. Hän julkaisi vuonna 1981 omaelämäkerran Debby Boone So Far ja menestyi paitsi muusikkona, myös teatterin näyttelijänä; satunnaisemmin hän on esiintynyt myös televisiossa.
Vuodesta 1980 alkaen Boone on levyttänyt myös gospelhenkistä musiikkia voittaen kaksi GMA Dove -palkintoa ja kaksi Grammya lisää. Hän meni vuonna 1979 naimisiin Gabriel Ferrerin kanssa. Pari sai neljä lasta: Jordanin (s. 1980), kaksostytöt Gabriellen ja Dustinin (s. 1983) sekä Tessan (s. 1986). Yhteistyössä miehensä kanssa Boone julkaisi useita lastenkirjoja.
Boonen tuorein albumi Reflections of Rosemary on ilmestynyt vuonna 2005.
Diskografia > Albumit

You Light Up My Life (1977)
Midstream (1978)
Debby Boone (1979)
Love Has No Reason (1980)
With My Song... I Will Praise Him (1980)
Savin' It Up (1981)
Surrender (1983)
Choose Life (1985)
Friends for Life (1987)
Be Thou My Vision (1989)
Home for Christmas (1989)
Reflections of Rosemary (2005)
Swing This (2013)
Diskografia > Listasijoittuneet singlet

"You Light Up My Life" (1977)
"California" (1978)
"God Knows/Baby, I'm Yours" (1978)
"When You're Loved" (1978)
"In Memory of Your Love" (1978)
"My Heart Has a Mind of Its Own" (1979)
"Breakin' in a Brand New Broken Heart" (1979)
"See You In September" (1979)
"Everybody's Somebody's Fool" (1979)
"Are You on the Road to Lovin' Me Again" (1980)
"Free To Be Lonely Again" (1980)
"Take It Like A Woman" (1980)
"Perfect Fool" (1981)
"It'll Be Him" (1981)
Aiheesta muualla

Viralliset sivut (englanniksi)
Juha Beurling-Pomoell

Juha Tuomas Beurling-Pomoell on Kuluttajaliiton pääsihteeri.
Tausta

Beurling-Pomoellin äiti on opetusneuvos Riitta Salmi (os. Beurling). Beurling-Pomoell on koulutukseltaan valtiotieteiden maisteri.
Ura ja tärkeät teemat

Kuluttajaliitossa on tehty Beurling-Pomoellin johdolla monia merkittäviä organisaatiomuutoksia. Vuonna 2014 hän käynnisti liiton jäsenyhdistysten rakenneuudistuksen luomalla maakunnallisia kuluttajayhdistyksiä sekä uudistamalla liiton päätöksentekorakenteita, tavoitteena vahvistaa liiton yhdistystoimintaa ja kehittää jäsenten osallisuutta liiton päätöksenteossa.
Beurling-Pomoell on saanut monia merkittäviä valtakunnallisia kansalaisjärjestöjä Kuluttajaliiton jäsenjärjestöiksi ja osaksi kuluttajaliikettä. Hänen johdollaan tehty Suomen Potilasliiton yhdistyminen osaksi kuluttajaliikettä oli monin paikoin historiallinen, kun vuosia kestäneiden neuvotteluiden jälkeen liiton edunvalvonta siirtyi vuoden 2020 alusta Kuluttajaliiton tehtäväksi.
Beurling-Pomoell on osallistunut laajasti yhteiskunnalliseen keskusteluun kuluttajan oikeuksien puolestapuhujana. Kuluttajaliiton pääsihteerinä hän on edistänyt muun muassa sähkön kohtuullista hintaa kuluttajille ja vaatinut sähkölle hintakattoa. Muita keskeisiä teemoja ovat olleet muun muassa puhelinmarkkinoinnin rajoittaminen, pikavippien korkokaton alentaminen sekä hoitoonpääsyn turvaaminen.
Beurling-Pomoell on ollut lukuisia kertoja eduskunnan valiokuntien kuultavana kuluttaja-asioiden asiantuntijana. Hän on toiminut edustajana monissa kuluttajien kannalta keskeisissä neuvottelukunnissa ja muissa julkishallinnon ja elinkeinoelämän yhteistoimintaelimissä, sekä kansainvälisissä kuluttajaorganisaatioiden kattojärjestöjen toimielimissä, kuten esimerkiksi kuluttaja-asiain neuvottelukunnassa (TEM), kuluttajaturvallisuusasiain neuvottelukunnassa (TEM), yhteiskunta- ja yritysvastuun neuvottelukunnassa (TEM), Digi arkeen -neuvottelukunnassa (VM) ja kestävän kehityksen toimikunnassa (Valtioneuvosto).
Yksityiselämä

Beurling-Pomoellin aviopuoliso on lääkäri Martin Beurling-Pomoell. Haastatteluissa Beurling-Pomoell on kertonut lapsuudenkokemuksistaan koulukiusattuna. Hän on puoluekannaltaan sosialidemokraatti.
Kunnianosoituksia

Vuonna 2020 Tasavallan presidentti myönsi Beurling-Pomoellille Suomen Valkoisen Ruusun ritarikunnan ansioristin.
Josué (jalkapalloilija, 1979)

| 0 | 1 | 2 |
| --- | --- | --- |

Henkilötiedot
Koko nimi: Josué Anunciado de Oliveira
Syntymäaika: 19. heinäkuuta 1979 (ikä 45)
Syntymäpaikka: Vitória de Santo Antão,  Brasilia
Pelipaikka: Keskikenttä
Pituus: 170
Seura
Seura: Wolfsburg
Pelinumero: 7
Junioriseurat
1995–1996:  Goiás
Seurat
| Vuodet | Seura | O (M) |
| 1997–2004 2005–2007 2007– |  Goiás  São Paulo  Wolfsburg | 190 0(6) 061 0(1) 088 0(2) |
Maajoukkue
| 1999 2007– |  Brasilia U23   Brasilia | 001 0(0) 023 0(1) |
 Seurajoukkueuran tilastot kattavat vain kansalliset sarjat, päivitetty 23. toukokuuta 2009.  Maajoukkueuran tilastot päivitetty 12. toukokuuta 2009.
Josué Anunciado de Oliveira tai yksinkertaisesti Josué (s. 19. heinäkuuta 1979, Vitória de Santo Antão, Brasilia) on brasilialainen jalkapalloilija, joka pelaa Saksan Bundesliigassa Wolfsburgin joukkueessa. Josué pelaa keskikentällä.
Ura > Seurajoukkueura

Josué pelasi juniorina Goiásissa, jossa hän jatkoi myös ammattilaisurallaan. Hän voitti seurassa Campeonato Goianon kuudesti, Copa Centro-Oesten kolmesti ja Campeonato Brasileiro Série B:n kerran. Yhteensä Josué sai 190 ottelussa kuusi maalia. Vuonna 2005 Josué siirtyi São Paulon joukkueeseen, jossa hän voitti Campeonato Paulistan, Copa Libertadoresin, jalkapallon seurajoukkueiden maailmanmestaruuden ja Campeonato Brasileiro Série A:n kahdesti. Vuonna 2007 Josué siirtyi Saksan Bundesliigan Wolfsburgiin, jossa hän voitti mestaruuden kaudella 2008–09.
Ura > Maajoukkue

Ensimmäisen kerran Josué pelasi Brasilian paidassa alle 23-vuotiaiden joukkueessa Yhdysvaltoja vastaan 7. huhtikuuta 1999. Ottelu päättyi kotijoukkueen Brasilian 7–0-voittoon. Vuonna 2007 Josué edusti Brasiliaa Copa Américassa, jonka joukkue myös voitti lyömällä loppuottelussa Argentiinan puhtaasti 3–0. Turnauksessa hän teki yhden maalin Chileä vastaan. Brasilia voitti ottelun lopulta 6–1. Josué valittiin Brasilian kokoonpanoon vuoden 2010 MM-karsintoihin. Lisäksi hän on samassa joukkueessa vuoden 2009 Maanosaliittojen cupissa.
Saavutuksia ja palkintoja

Goiás
Campeonato Goiano: 1997, 1998, 1999, 2000, 2002, 2003
Campeonato Brasileiro Série B: 1999
Copa Centro-Oeste: 2000, 2001, 2002
São Paulo
Campeonato Paulista: 2005
Copa Libertadores: 2005
Jalkapallon seurajoukkueiden maailmanmestaruuskilpailut: 2005
Campeonato Brasileiro Série A: 2006, 2007
Wolfsburg
Bundesliiga: 2008–09
Brasilia
Copa América: 2007
Dizengoff Centerin itsemurhaisku

| Dizengoff Centerin itsemurhaisku |
| --- | --- |

Paikka:  Tel Aviv, Israel
Kohde:  Dizengoff Center
Ajankohta:  4. maaliskuuta 1996  16:00
Iskutyyppi:  itsemurhaisku
Kuolleita:  12 siviiliä, 1 sotilas
Epäilty/epäillyt:  Hamas
Dizengoff Centerin itsemurhaisku 4. maaliskuuta 1996 oli Hamasin terroriteko Dizengoff Center -ostoskeskuksen ulkopuolella Tel Avivissa Israelissa. Ostoskeskus oli poikkeuksellisen täynnä Purim-juhlan aattona. Isku oli parin viikon sisällä neljäs itsemurhahyökkäys, jotka aiheuttivat yhteensä 61 kuolonuhria.
Pian räjähdyksen jälkeen nimetön henkilö soitti israelilaiselle radioasemalle ja ilmoitti pommittajan olleen Ramallahista kotoisin ollut Abdel-Rahim Ishaq, jolla oli yhteyksiä Hamasiin.
Diana Serra Cary

Baby Peggy
Diana Serra Cary,  syntymänimeltään Peggy-Jean Montgomery (26. lokakuuta 1918 Merced, Kalifornia – 24. helmikuuta 2020 ) paremmin tunnettu elokuvien taiteilijanimeltään Baby Peggy oli yksi Hollywoodin mykänelokuvan kauden suosituimpia lapsitähtiä Jackie Cooganin ja Baby Marien lisäksi.
Hänen elokuvauransa kulta-aikaa oli 1920-luvun alkuaika, jolloin Baby Peggy oli yhtä tunnettu tähti kuin suurin osa aikuistähdistä. Hän teki elokuvia aina vuoteen 1938 asti, jolloin hän vetääntyi elokuvista. Hän on ollut kaksi kertaa naimisissa, Gordon Ayres (vuodet 1938-1948) ja Bob Cary (vuodesta 1954 lähtien). Bobin kanssa hänellä on poika, Mark. Aikuisiällä hän kääntyi katolilaisuuteen ja muutti nimensä Diana Serra Caryksi sekä loi menestyneen uran sekä kirjailijana, historioitsijana että kirjakustantajana.
Aiheesta muualla

Wikimedia Commonsissa on kuvia tai muita tiedostoja aiheesta .
Baby Peggy Internet Movie Databasessa. (englanniksi)
Baby Peggyn haastattelu
Janne Kuokkanen

| Janne Kuokkanen |
| --- | --- |

Henkilötiedot
Syntynyt: 25. toukokuuta 1998 (ikä 26) Oulunsalo, Suomi
Kansalaisuus:   Suomi
Jääkiekkoilija
Lempinimi:  Kuokka
Pelipaikka:  vasen laitahyökkääjä
Maila:  vasen
Pituus:  185 cm
Paino:  88 kg
Seura
Seura:  Lausanne HC
Sarja:  National League
Pelaajaura
Pääsarjaura:  2016–
Aik. seurat:  Kärpät (SML) Carolina Hurricanes (NHL) Charlotte Checkers (AHL) Binghamton Devils (AHL) New Jersey Devils (NHL) Fribourg-Gottéron (NL) Malmö Redhawks (SHL)
NHL-varaus:  43. varaus, 2016 Carolina Hurricanes
KHL-varaus:  38. varaus, 2015 Ak Bars Kazan
Janne Miika Matteus Kuokkanen (s. 25. toukokuuta 1998 Oulunsalo) on suomalainen jääkiekkoilija, joka pelaa Sveitsin National Leaguen Lausanne HC:ssa. Hän on pelipaikaltaan vasen laitahyökkääjä, mutta Kuokkanen osaa pelata myös keskellä. Hän on pelannut urallaan aiemmin myös NHL:ää Carolina Hurricanesissa ja New Jersey Devilsissa yhteensä 119 runkosarjaottelua tehopistein 14+28=42.